Sverre Westin

Sverre Westin (født 5. desember 1909 i Overhalla, død 24. maiKorrigert dødsdato iht. dødsannonse, Aftenposten 29. mai 1992, s. 131992 i Trondheim) var en norsk fysiker.Westin, Sverre i Hvem er Hvem, 1973.

Etter examen artium fra Trondheim katedralskole i 1929,  studerte han ved Norges tekniske høgskole 1929–33 innen kjemi. Han var laboratorieassistent frem til 1938 og bygde en analog regnemaskin omkring 1936.Fant 70 år gammel regnemaskin på loftet i Universitetsavisa den 29. september 2002.  I 1938 begynte han å arbeide for Luma i Stockholm som laget lyspærer. 

Han arbeidet 1940–48 ved Statens Teknologiske Institutt i Oslo mens han skrev på en doktorgrad innen atomfysikk. I arbeidet brukte han Oslo Analyzer som kunne regne differensialligninger. I 1949 fikk  han  graden dr.techn. for avhandlingen «Investigations on the elastic scattering of slow electrons in Helium, Neon and Argon». Den handlet om Ramsauer-Townsend-effekten. Sverre ble så umiddelbart utnevnt til professor i teknisk fysikk ved NTH, der han senere anla laboratorium for radiologisk datering.
Han var sentral i etableringen av SINTEF og var selskapets første formann 1950–53,Olsen (1993), s. 4 og var også formann i Norsk Fysisk Selskap 1959–65.Biografi  fra NTNU

Familie
Han var sønn av  Nils Winter Westin (1871–) og Berit Hildrum (1883–).Sverre Westin fra Strinda Historielags wiki. Faren var kjøpmann på Øysletta i Overhalla, senere i Trondheim. Sverre var gift med Karen Skjeseth (1912–83) fra Narvik. Deres sønn Steinar Westin (født 1944) ble medisinprofessor.
Bokutgivelser



 Utmerkelser 
 Det Kongelige Norske Videnskabers Selskab, medlem 1950
 Det Norske Videnskaps-Akademi, medlem 1952
 Norsk Fysisk Selskap, æresmedlem 1972
 Fridtjof Nansens belønning for fremragende forskning 1983Nansenfondets informasjon om tildelingen
 Gunnerusmedaljen 1983

 Referanser 

 Kilder 



 Eksterne lenker 
Sverre Westins privatarkiv finnes ved NTNU Universitetsbiblioteket 

Kategori:Norske fysikere
Kategori:Professorer ved NTNU
Kategori:Norske fysikkprofessorer
Kategori:Personer tilknyttet SINTEF
Kategori:Gunnerusmedaljen
kategori:Alumni fra NTH
Kategori:Alumni fra Trondheim katedralskole
Kategori:Personer fra Overhalla kommune
Kategori:Fødsler i 1909
Kategori:Dødsfall i 1992